ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
பீக்கோ லாறி நிறுவனத்தை மூடுவதற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக்கூட்டத்தில், பீக்கோ லாறி நிறுவனத்தை மூடும் திட்டத்திற்கும், இந்நிறுவனத்தின் பணியாளர்களுக்கான விருப்ப ஓய்வுத்திட்டம்  / விருப்பத்தின் பேரில் பிரிந்து செல்லும் திட்டம்  ஆகியவற்றுக்கும் ஒப்புதல் அளிக்கப்பட்டது.
அரசின் வழிகாட்டு நெறிமுறைகளின்படி, பீக்கோ லாறி நிறுவனத்தின் கடன்களை முழுமையாக அடைத்த பிறகு, இந்நிறுவனத்தின் எஞ்சிய சொத்துக்கள் ஆக்கப்பூர்வமான வகையில், பயன்படுத்திக் கொள்ளப்படும்.
இந்த நிறுவனத்தைப் புனரமைக்க பெட்ரோலியம் மற்றும்இயற்கை எரிவாயுத் துறை அவ்வப்போது பல்வேறு நடவடிக்கைகளை மேற்கொண்டு வந்தது. எனினும், இந்த நிறுவனத்தைப் புனரமைக்க முடியாமல் போனதுடன், பெருமளவிலான முதலீடு தேவைப்பட்டதாலும் வர்த்தக போட்டிச் சூழல் காரணமாகவும் புனரமைப்பதற்கான வாய்ப்புகள் தென்படவில்லை. தொடர் இழப்புகளால் நிறுவனத்தின் செயல்பாடுகளை முடக்கியதுடன், நிச்சயமற்ற எதிர்காலம் காரணமாக அலுவலர்கள் மற்றும் ஊழியர்களிடம் வேதனையை ஏற்படுத்தியது.
------
(Visitor Counter : 132
குறு சிறு மற்றும் நடுத்தர தொழில் துறை அமைச்சகம்
நீடித்த தொழில் வளர்ச்சிக்காக எம்எஸ்எம்இ சாம்பியன் திட்டம்
மத்திய குறு, சிறு மற்றும் நடுத்தர தொழில் நிறுவனங்கள் துறை அமைச்சகம் ‘எம்எஸ்எம்இ சாம்பியன்’ என்ற திட்டத்தை செயல்படுத்தி வருகிறது. குறு, சிறு மற்றும் நடுத்தர தொழில் நிறுவனங்கள், தங்களது உற்பத்தி செயல்முறைகளை நவீனப்படுத்துதல், கழிவுகளை குறைத்தல், புதுமைகளை ஊக்குவித்தல், வணிகப் போட்டித் தன்மையை அதிகரித்தல் மற்றும் தேசிய உலகளவில் உயர் சிறப்பை அடைதல் போன்ற நோக்கங்களோடு இத்திட்டம் செயல்படுத்தப்படுகிறது. இத்திட்டத்தின் கீழ் பல்வேறு நிதி உதவிகளும் வழங்கப்படுகின்றன.
எம்எஸ்எம்இ- நீடித்த வளர்ச்சி , எம்எஸ்எம்இ –போட்டித்தன்மை , எம்எஸ்எம்இ – புதுமைத் தன்மை ஆகிய 3 அம்சங்கள் எம்எஸ்எம்இ சாம்பியன் திட்டத்தில் உள்ளன.
குறைபாடற்ற மற்றும் விளைவுகள் அற்ற தன்மை என்ற அடிப்படையில், பதிவு செய்யப்பட்ட குறு, சிறு மற்றும் நடுத்தர நிறுவனங்கள் பல்வேறு அம்சங்களில் ஆராயப்பட்டு வெண்கலம், வெள்ளி, தங்கம் என்ற அடிப்படையில் சான்றிதழ்கள் வழங்கப்படுகின்றன.
2022 ஏப்ரல் 28ம் தேதி தொடங்கப்பட்ட இந்தத்திட்டத்தில் 22 ஆயிரம் நிறுவனங்கள் பதிவு செய்யப்பட்டுள்ளன. மதிப்பீட்டின் அடிப்படையில், 734 நிறுவனங்கள் வெண்கலம் தகுதிச் சான்றிதழையும், 32 நிறுவனங்கள் வெள்ளி தகுதிச் சான்றிதழையும், 25 நிறுவனங்கள் தங்கத் தகுதி சான்றிதழையும் பெற்றுள்ளன.
இந்த தகவலை மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய குறு, சிறு மற்றும் நடுத்தர தொழில் நிறுவனங்கள் துறை இணையமைச்சர் திரு பானு பிரதாப் சிங் வர்மா தெரிவித்துள்ளார்.
சுற்றுலா அமைச்சகம்
மத்திய கலாச்சாரம் மற்றும் சுற்றுலா இணை அமைச்சர் திரு பிரகலாத் சிங் மற்றும் ஹரியானா முதல்வர் திரு மனோகர் லால் கட்டார் சுற்றுலா தொடர்பான திட்டங்களின் மேம்பாடு குறித்த கூட்டத்தை நடத்தினர்
மத்திய கலாச்சாரம் மற்றும் சுற்றுலா இணை அமைச்சர் திரு பிரகலாத் சிங் மற்றும் ஹரியானா முதல்வர் திரு மனோகர் லால் கட்டார் சுற்றுலா தொடர்பான திட்டங்களின் மேம்பாடு குறித்த கூட்டத்தை நடத்தினர்.
புது தில்லியில் இன்று நடைபெற்ற இக்கூட்டத்தில் ஹரியானாவில் தற்போது செயல்படுத்தப்பட்டு வரும் சுற்றுலா தொடர்பான திட்டங்களை விரைவுபடுத்துவது குறித்தும், புதிய திட்டங்களை செயல்படுத்துவது குறித்தும் விவாதிக்கப்பட்டது.
இந்திய அரசின் சுற்றுலா செயலாளர் திரு அரவிந்த் சிங், சுற்றுலா மற்றும் கலாச்சார அமைச்சகத்தின் இணைச் செயலாளர்கள், மத்திய மற்றும் மாநில அதிகாரிகள் கூட்டத்தில் கலந்துகொண்டனர்.
கிருஷ்ணா சர்க்யூட் திட்டம்-2 குறித்த தகவல்களை கூட்டத்தின் போது மாநில அரசு வழங்கியது. ஸ்ரீமத் பகவத் கீதை, மகாபாரதம்  உள்ளிட்ட முக்கிய சுற்றுலா மற்றும் ஆன்மீக தலங்கள் தொடர்பான உள்கட்டமைப்பு திட்டங்கள் குறித்து விவாதிக்கப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1731172
(Visitor Counter : 174
ஜவுளித்துறை அமைச்சகம்
கைவினைப் பொருட்கள் ஏற்றுமதி விருதுகள்: மத்திய ஜவுளித்துறை அமைச்சர் வழங்கினார்
புதுதில்லியில் நடைபெற்ற விழாவில் கைவினை பொருட்கள் ஏற்றுமதியில் சிறந்து விளங்கிய ஏற்றுமதியாளர்களுக்கு 2015-16 மற்றும் 2016-17 ஆம் ஆண்டுக்கான விருதுகளை மத்திய ஜவுளித்துறை அமைச்சர் திருமதி ஸ்மிருதி ஜுபின் இராணி வழங்கினார். இந்நிகழ்ச்சியில் மத்திய ஜவுளித்துறை இணை அமைச்சர் திரு அஜய் தம்தாவும், கைவினைப் பொருட்களுக்கான மேம்பாட்டு ஆணையர் திரு சந்த மனோவும் பங்கேற்றனர். மொத்தம் 136 ஏற்றுமதியாளர்களுக்கு பல்வேறு பிரிவுகளில் இந்த விருதுகள் பல்வேறு பிரிவுகள் வழங்கப்பட்டன. இதில் 2015-16 ஆம் ஆண்டுக்கு 70 விருதுகளும் 2016-17 ஆம் ஆண்டுக்கு 66 விருதுகளும் வழங்கப்பட்டன.
இந்நிகழ்ச்சியில் பேசிய மத்திய அமைச்சர், ஏற்றுமதி விருதுகள், கைவினைக் கலைஞர்கள் தரமான பொருட்களை உற்பத்தி செய்ய ஊக்குவிக்கிறது என்றார். மேலும் பிற கலைஞர்கள் இந்த விருதினை அடுத்த ஆண்டு பெற முயற்சிக்கவும் இந்த விருது அவர்களுக்கு ஊக்கமளிக்கிறது.
இந்த ஆரோக்கியமான போட்டி, தனிநபர்களுக்கு மட்டுமின்றி நாட்டின் முன்னேற்றத்திற்கும் உதவுகின்றது. இதன்மூலம் கோடிக்கணக்கான கலைஞர்கள் நாட்டின் பல்வேறு பகுதிகளிலிருந்து உலகத் தரம் வாய்ந்த பொருட்களை உற்பத்தி செய்து தங்களுக்கென ஒரு அடையாளத்தை உருவாக்கிக் கொள்கின்றனர் என்றும் அமைச்சர் கூறினார்.
பாதுகாப்பு அமைச்சகம்
ராணுவ துணை தளபதி சி.பி.மொகந்தி கத்தார் புறப்பட்டார்
ராணுவ துணை தளபதி, லெப்டினன்ட் ஜெனரல், சி.பி.மொகந்தி இரண்டு நாள் பயணமாக கத்தாருக்குச் சென்றுள்ளார். 2021 டிசம்பர் 08 முதல் 09 வரையிலான இந்த பயணத்தில் கத்தார் பாதுகாப்புத் துறையின் மூத்த அதிகாரிகளுடன் பல சந்திப்புகள் மூலம் கத்தார்-இந்தியா இடையிலான சிறந்த பாதுகாப்பு ஒத்துழைப்பை துணைத் தலைவர் மேலும் முன்னெடுத்துச் செல்வார்.
ராணுவ துணை தளபதி, கத் தார் பாதுகாப்பு விவகாரங்கள் அமைச்சர், தலைமைப் பணியாளர்கள், கத்தார் ஆயுதப் படைகள், கத்தார் எமிரி நிலப் படைகளின்  தளபதி மற்றும் அஹ்மத் பின் முகமது இராணுவக் கல்லூரியின் கமாண்டன்ட் ஆகியோரை சந்தித்து பரஸ்பர நலன் சார்ந்த விஷயங்களில் கருத்துக்களைப் பரிமாறிக் கொள்வார் இந்த பயணத்தின் முக்கிய அம்சம், கத்தாரின் முன்னணி பாதுகாப்புத் துறைகளின் மூத்த தலைவர்களுடனான சந்திப்பாகும். இந்த பயணம் இரு நாடுகளுக்கும் இடையிலான இருதரப்பு பாதுகாப்பு ஒத்துழைப்பை மேலும் வலுப்படுத்தும்.
(Visitor Counter : 121
சிறப்பு சேவைகள் மற்றும் கட்டுரைகள்
சென்னை விமான நிலையத்தில் முன்தடுப்பு கண்காணிப்பு பயிலரங்கு நடத்தப்பட்டது
ஊழியர்களிடையே கண்காணிப்புக் குறித்த விழிப்புணர்வை ஏற்படுத்த இந்திய விமான நிலையங்கள் ஆணையத்தின் தென்மண்டலம் மற்றும் சென்னை விமான நிலைய ஊழியர்களுக்கு முன்தடுப்பு கண்காணிப்பு பயிலரங்கு இன்று நடத்தப்பட்டது. இந்தப் பயிலரங்கை இந்திய விமான நிலையங்கள் ஆணையத்தின் தலைமை கண்காணிப்பு அதிகாரி திரு அமல் கார்க் தொடங்கி வைத்தார். தென்மண்டல நிர்வாக இயக்குநர் திரு ஆர் மாதவன், சென்னை விமான நிலைய இயக்குநர் டாக்டர் சரத்குமார் ஆகியோர் முன்னிலை வகித்தனர்.
நல்ல ஆளுகைக்கான கண்காணிப்பு நிர்வாகம் என்பது குறித்து பொது மேலாளர்  திரு அனுராக் சர்மா, உரையாற்றினார். முன்தடுப்பு கண்காணிப்பு கொள்முதலில் பாதிப்புகள், வழக்கு ஆய்வுகள் பற்றி கண்காணிப்புப் பிரிவு அதிகாரிகள் உரையாற்றினர். இந்த நிகழ்வில் 50-க்கும் அதிகமான அலுவலர்கள் பங்கேற்றதாக சென்னை விமான நிலைய மேலாளர்  யு உதயசந்திரன் வெளியிட்ட செய்திக் குறிப்பில் தெரிவித்துள்ளார்.
நிலக்கரி அமைச்சகம்
நிலக்கரி சுரங்க ஏலத்தின் மூலம் பெறப்பட்ட ரூ.704 கோடி முன்பணத் தொகையை மாநில அரசுகளுக்கு மத்திய நிலக்கரி அமைச்சகம் வழங்கியுள்ளது
நிலக்கரி சுரங்கங்களை ஏலம் விட்டதன் மூலம் பெறப்பட்ட ரூ.704 கோடியை நிலக்கரி வளம் கொண்ட சத்தீஸ்கர், ஜார்க்கண்ட், மத்தியப்பிரதேசம், மகாராஷ்டிரா, ஒடிசா மற்றும் மேற்கு வங்கம் ஆகிய ஆறு மாநிலங்களுக்கு நிலக்கரி அமைச்சகம் வழங்கியுள்ளது. இந்த மாநிலங்களின் வளர்ச்சிக்கு ஆதரவளிக்கவும், அதிகாரம் அளிக்கவும், ஒரு முன்னெடுப்பாக இந்த நிதிப் பரிமாற்றம் அமைந்துள்ளது.
6-வது சுற்று மற்றும் 5-வது சுற்று வர்த்தக நிலக்கரி சுரங்க ஏலத்தின் 2-வது முயற்சியின் கீழ் வெற்றிகரமாக ஏலம் விடப்பட்ட 18 நிலக்கரி சுரங்கங்களுக்கான முதல் தவணையாக ரூ.704 கோடி ஒதுக்கீடு செய்யப்பட்டுள்ளது.
நிலக்கரி சுரங்க மேம்பாடு மற்றும் உற்பத்தி ஒப்பந்தத்தின்  சீர்திருத்தம் இந்தக் குறிப்பிடத்தக்க வளர்ச்சிக்கு வழிவகுத்தது. சி.எம்.டி.பி.ஏ படி, வெற்றிகரமான ஏலதாரர்கள் முன்பணத் தொகையின் முதல் தவணையை நிலக்கரி அமைச்சகத்திடம் சமர்ப்பித்துள்ளனர். குறிப்பாக, மீதமுள்ள மூன்று தவணைகள் ஏலதாரர்களால் அந்தந்த மாநில அரசுகளுக்கு நேரடியாக சமர்ப்பிக்கப்படும், இது இந்த மாநிலங்களின் வளர்ச்சிக்கு அவர்களின் பங்களிப்பை மேலும் அதிகரிக்கும்.
குறு சிறு மற்றும் நடுத்தர தொழில் துறை அமைச்சகம்
தோல் பணி கலைஞர்களுக்கு பயிற்சி அளிப்பதற்காக தில்லியில் நவீன காலணி பயிற்சி மையத்தை கதர் கிராமத் தொழில்கள் ஆணையம் துவக்கி உள்ளது
விளிம்பு நிலையில் உள்ள தோல் பணி கலைஞர்களுக்கு பயிற்சி அளிப்பதற்காக, கதர் கிராமத் தொழில்கள் ஆணையம் , தில்லியில் நவீன காலணி பயிற்சி மையத்தை இன்று துவக்கி உள்ளது.
மத்திய சிறு குறு, நடுத்தர தொழில்கள் துறை அமைச்சகத்தின் கீழ் ஆக்ராவில் செயல்படும் மத்திய காலணி பயிற்சி நிறுவனத்தின்  தொழில்நுட்ப உதவியுடன் இந்த மையம் அமைக்கப்பட்டுள்ளது. தில்லி ராஜ்காட்டில் நிறுவப்பட்டுள்ள “கேவிஐசி-சிஎஃப்டிஐ காலணி பயிற்சி மற்றும் உற்பத்தி மையம் “உயர் ரக காலணிகளைத் தயாரிப்பதற்கான, ஒருங்கிணைந்த இரண்டு மாத காலப் பயிற்சியை, தோல் பணி கலைஞர்களுக்கு அளிக்க உள்ளது. இந்தப் பயிற்சியை வெற்றிகரமாக முடிப்பவர்களுக்கு, சொந்தமாக ஷூ தயாரிப்பு தொழில் தொடங்குவதற்கான உதவியையும் இந்த மையம் செய்ய உள்ளது. இந்தக் கலைஞர்களின் வருங்காலப் பணிகளுக்கு உதவும் வகையில் ரூ.5,000 மதிப்புள்ள கருவிகளும் அளிக்கப்பட உள்ளன.
குறு சிறு மற்றும் நடுத்தர தொழில் துறை அமைச்சகம்
கோவிட்டுக்குப் பிந்தைய சூழலில் தொழில்நுட்பத்தை மேம்படுத்துவது, அந்நிய முதலீட்டை ஈர்ப்பது ஆகியவற்றில் கவனம் செலுத்தப்பட வேண்டும் : மத்திய எம்எஸ்எம்இ துறை அமைச்சர் திரு கட்காரி
கோவிட்டுக்குப் பிந்தைய சூழலில் முன்னேறிச் செல்ல தொழில் நுட்ப மேம்பாடு மற்றும் அந்நிய முதலீட்டுக்கு கவனம் செலுத்த வேண்டும் என்று சிறு, குறு மற்றும் நடுத்தர தொழில் பிரிவினரை மத்திய எம்எஸ்எம்இ, சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்காரி கேட்டுக்கொண்டுள்ளார். பிரதமரால் எம்எஸ்எம்இ பிரிவினருக்காக அளிக்கப்பட்டுள்ள நிவாரணத் தொகுப்பைப் பயன்படுத்தி, நடுத்தர மற்றும் சிறுதொழில் நிறுவனங்கள் செயலில் ஈடுபட வேண்டும் என்று அவர் கூறினார். ஃபரிதாபாத் தொழில்துறை அமைப்புகளின் கூட்டமைப்பு மற்றும் பொருட்கள் மறுசுழற்சிக்கான இந்திய அமைப்பு ஆகியவற்றின் உறுப்பினர்களுடன் இரண்டு தனித்தனி காணொலி மாநாடுகள் மூலம் நாக்பூரிலிருந்து இன்று பேசிய அமைச்சர், இந்த நிவாரணத் தொகுப்பு உள்நாட்டு தொழில் துறைக்கு ஆற்றலளித்து புது வாழ்வு அளிக்கும் என்று கூறினார்.
நிதியமைச்சரால் அறிவிக்கப்பட்ட ஊக்கத் தொகுப்பு, எம்எஸ்எம்இ பிரிவுக்கு கணிசமான அளவு உதவியாக இருக்கும் என்று திரு கட்காரி கூறினார். 31 மார்ச் 2020 வரையிலான காலத்தில் 6 லட்சம் எம்எஸ்எம்இ நிறுவனங்கள் மறு கட்டமைக்கப்பட்டன. இந்த ஆண்டு 31 டிசம்பர் வரையிலான காலத்துக்குள் மேலும் 25 லட்சம் எம்எஸ்எம்இ நிறுவனங்கள் மறுகட்டமைக்கப்படும். பத்தாயிரம் கோடி ரூபாய் மதிப்பிலான நிதியத்துக்கான நிதியம், மற்ற நிதியங்களையும் இணைத்து, 50 ஆயிரம் கோடி ரூபாயாக வலுப்படுத்தப்படும்.
எம்எஸ்எம்இ பணப்புழக்கத்தை பங்குச் சந்தையுடன் இணைப்பது குறித்தும் அமைச்சர் உரையாற்றினார். நல்ல தரக் குறியீடு உள்ள பங்குகளைக் கொண்ட எம்எஸ்எம்இ பிரிவுகளில் மொத்த பங்குசந்தையில் 7.5 சதவிகிதத்தை பகிர்வதன் மூலம் இதுபோன்ற எம்எஸ்எம்இ அமைப்புகளுக்கு அரசு ஆதரவளிக்கும் என்று அவர் கூறினார். எம்எஸ்எம்இ துறைக்கு செலுத்தப்பட வேண்டிய நிலுவைத் தொகைகள் அனைத்தையும் 45 நாட்களுக்குள் செலுத்த ஆணைகள் பிறப்பிக்கப்பட்டுள்ளன என்று அவர் கூறினார். இதேபோல் எம்எஸ்எம்இ பிரிவுகளுக்கான நிலுவை தொகைகளை வழங்குமாறு பெரிய நிறுவனங்களைத் தாம் கேட்டுக் கொண்டுள்ளதாக திரு. கட்காரி கூறினார். எம்எஸ்எம்இ பிரிவினருக்கு சுமார் 40,000 கோடி ரூபாய் அளவிற்கான தொகை விடுவிக்கப்படுவதற்கு அமைச்சகத்தின் சமாதான் இணையதளம் உதவியுள்ளது என்று அவர் தெரிவித்தார். பெரிய நிறுவனங்களுக்கு வழங்கியுள்ள பொருட்களுக்கான ஆணைகளின் அடிப்படையில் எம்எஸ்எம்இ அமைப்புகளுக்கு கடன் வழங்குவதற்கான திட்டம் ஒன்றைக் கொண்டு வரவும் உத்தேசிக்கப்பட்டுள்ளதாகவும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
208.25 கோடி 93.79 கோடி 2-வது தவணை மற்றும் 12.30 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,50,276 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,17,508 கொவிட் சிகிச்சை பெறுபவர்கள் எண்ணிக்கை 0.27 சதவீதமாக உள்ளது.
குணமடைந்தோர் விகிதம் தற்போது 98.54 சதவீதம்
கடந்த 24 மணி நேரத்தில் 14,238 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,23,804 என அதிகரித்துள்ளது.
கடந்த 24 மணி நேரத்தில் 14,917 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 7.52 சதவீதம் ஆகும்
வாராந்திர பாதிப்பு விகிதம் 4.65 சதவீதம் ஆகும்
இதுவரை மொத்தம் 88.04 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,98,271 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851928
அறிவியல் மற்றும் தொழில்நுட்பத்துறை
கேரளாவில் மருத்துவ கருவிகள் தயாரிப்பு நிறுவனங்களை அமைக்கிறது மத்திய அரசு
நாட்டின் முதல் மருத்துவ கருவிகள் தயாரிப்பு நிறுவனங்கள் கேரளாவில் அமையவுள்ளன. ஆராய்ச்சி மற்றும் மேம்பாடு ஆதரவு, சோதனை மற்றும் மதிப்பீடு போன்ற மருத்துவ சாதனத் தொழிலுக்கு முழு அளவிலான சேவைகளை வழங்க அதி முக்கியத்துவம் வாய்ந்த மருத்துவ சாதனங்கள் துறையில் கவனம் செலுத்தப்படுகிறது.
‘மெட்ஸ்பார்க்’ என்ற மருத்துவ சாதனங்கள் உற்பத்தி மையம் , மத்திய அரசின் அறிவியல் தொழில்நுட்ப துறையின் தன்னாட்சி நிறுவனமான ஸ்ரீ சித்ரா திருநாள் மருத்துவ அறிவியல் மற்றும் தொழில்நுட்ப மையம் மற்றும் கேரள மாநில தொழில் மேம்பாட்டு கழகத்தின் கூட்டு முயற்சியில் திருவனந்தபுரத்தின் தொன்னக்கலில் உள்ள வாழ்க்கை அறிவியல் பூங்காவில் நிறுவப்பட உள்ளது.
இந்த மருத்துவ சாதனங்கள் உற்பத்தி மையத்துக்கு கேரள முதல்வர் பினராயி விஜயன் செப்டம்பர் 24ம் தேதி அடிக்கல் நாட்டுகிறார்.
‘‘இது நாட்டின் உயிரி மருத்துவ சாதனங்கள் தொழிலுக்கு ஒரு மைல்கல் எனவும், பிரதமரின் தற்சார்பு இந்தியா தொலைநோக்குடன் ஒத்திருக்கிறது’’ எனவும் நிதி ஆயோக் உறுப்பினர் டாக்டர்.சரஸ்வத் கூறியுள்ளார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1657669
(Visitor Counter : 136
சிறப்பு சேவைகள் மற்றும் கட்டுரைகள்
மத்திய பணியாளர் தேர்வாணையம் ஒருங்கிணைந்த பட்டதாரி அளவிலான தேர்வு 2021 
பணியாளர் தேர்வாணையம் ‘ஒருங்கிணைந்த பட்டதாரி அளவிலான தேர்வு 2021  கணினி வழியில் நடத்த உள்ளது.
தென் மண்டலத்தில் 2,36,555 விண்ணப்பதாரர்கள் இத்தேர்வு எழுத அனுமதிக்கப்பட்டுள்ளனர். ஆந்திரப் பிரதேசத்தின் சிராலா, குண்டூர், காக்கிநாடா, கர்னூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரம், தெலங்கானாவை சேர்ந்த ஐதராபாத், கரீம்நகர், வாராங்கல், தமிழ்நாட்டில் சென்னை, கோவை, மதுரை, சேலம், திருச்சி, திருநெல்வேலி, வேலூர் ஆகிய 20 நகரங்களில் உள்ள 29 மையங்களில் இத்தேர்வு நடைபெறும்.
தென் பிராந்தியத்தில் ஏப்ரல் 11,12,13,18,19,20 மற்றும் 21 ஆகிய 7 நாட்கள் நடைபெறும். ஒரு நாளைக்கு 3 ஷிப்ட்கள் வீதம் தேர்வு நடைபெறும். 1 ஷிப்ட் காலை 9.00 மணி முதல் 10.00 மணிவரை. 2-வது ஷிப்ட் பகல் 12.30 மணி முதல் பிற்பகல் 1.30 மணி வரை. 3-வது ஷிப்ட் மாலை 4.00 மணி முதல் 5.00 மணி வரை நடைபெறும்.
தேர்வு கூட அனுமதி சீட்டுக்களை தேர்வாணையத்தின் இணையதளத்திலிருந்து, தேர்வு நடைபெறும் தேதிக்கு 4 நாள்கள் முன்பிருந்து பதிவிறக்கம் செய்து கொள்ளலாம். இது பற்றிய விவரங்கள் விண்ணப்பதாரர்களின் தொலைபேசி எண்ணுக்கு குறுஞ்செய்தி  வாயிலாகவும், விண்ணப்பத்தில் குறிப்பிட்ட மின்னஞ்சல் வாயிலாகவும் அனுப்பப்படும்.
கைக்கடிகாரங்கள், புத்தகங்கள், துணுக்கு சீட்டுகள், பத்திரிகைகள், மின்னணு சாதனங்கள்  தேர்வு அறைக்குள் கண்டிப்பாக அனுமதிக்கப்படாது. இதை மீறி எந்த விண்ணப்பதாரராவது தேர்வு அறைக்குள் இது போன்ற பொருட்களை வைத்திருப்பது கண்டறியப்பட்டால் அவர் / அவளது விண்ணப்பம் ரத்து செய்யப்படுவதுடன் சட்ட / குற்றவியல் நடவடிக்கையும் மேற்கொள்ளப்படும். மேலும் அவர் அடுத்த 3-7 ஆண்டுகளுக்கு எந்தவொரு தேர்வையும் எழுத தடை விதிக்கப்படும். எனவே விண்ணப்பதாரர்கள் தடை செய்யப்பட்ட பொருட்கள் மற்றும் பைகள் போன்றவற்றை தேர்வு நடைபெறும் இடத்திற்கு கொண்டு வர வேண்டாம் என அறிவுறுத்தப்படுகிறது.
மின்னணு அனுமதிச் சீட்டு மற்றும் அசல் செல்லத்தக்க அடையாள ஆவணமின்றி வரும் விண்ணப்பதாரர்கள் தேர்வு எழுத அனுமதிக்கப்பட மாட்டார்கள். எனவே அனைத்து விண்ணப்பதாரர்களும் தங்களது மின்னணு அனுமதிச் சீட்டை தவறாமல் பதிவிறக்கம் செய்யுமாறு கேட்டுக் கொள்ளப்படுகிறது. மேலும் விவரங்களுக்கு தென் மண்டல அலுவலக உதவி எண்களை Numbers  தொடர்பு கொள்ளலாம்.
கொவிட்-19 பாதிப்பை கருத்தில் கொண்டு தேர்வாணையம் உரிய முன்னெச்சரிக்கை நடவடிக்கைகளை மேற்கொண்டிருப்பதுடன், விண்ணப்பதாரர்களும் மின்னணு அனுமதிச்சீட்டில் குறிப்பிட்டுள்ள கொவிட்-19 தொடர்பான அறிவுரைகளைப் பின்பற்றி பாதுகாப்பான மற்றும் சுமூகமான முறையில் தேர்வு எழுதுமாறு மத்திய பணியாளர் தேர்வாணையத்தின் தென் மண்டல இயக்குனர் கே.நாகராஜா வெளியிட்டுள்ள அறிக்கையில் தெரிவிக்கப்பட்டுள்ளது.
மின்னணு மற்றும் தகவல் தொழில்நுட்பம்
பிரதமரின் தொலைநோக்குத் தலைமையின் கீழ் இந்தியா தனது குறைக்கடத்தி  லட்சியங்களை அடைவதில் வேகமாக முன்னேறி வருகிறது: மத்திய அமைச்சர் திரு ராஜீவ் சந்திரசேகர்
மூன்று நாட்கள் நடைபெறும் செமிகான் இந்தியா 2023இன் இரண்டாவது நாளில் மத்திய மின்னணு மற்றும் தகவல் தொழில்நுட்பம் மற்றும் திறன் மேம்பாடு மற்றும் தொழில்முனைவோர் துறை இணையமைச்சர் திரு ராஜீவ் சந்திரசேகர் உரையாற்றினார். குறைக்கடத்தி தொழில்துறையில் இந்தியாவின் வளர்ந்து வரும் உறுதிப்பாட்டை செமிகான் இந்தியா மாநாடு 2023 வெளிப்படுத்துகிறது என்று கூறிய அவர், பிரதமர் திரு நரேந்திர மோடியின் தொலைநோக்குத் தலைமையின் கீழ் இந்தியா தனது குறைக்கடத்தி லட்சியங்களை அடைவதில் எவ்வாறு விரைவான முன்னேற்றங்களை அடைந்து வருகிறது என்பதைப் பற்றி பேசினார்.
மாநாட்டின் இரண்டாம் நாளில் தொழில்துறையினர், கல்வியாளர்கள் மற்றும் அரசு பிரதிநிதிகள் அதிகளவில் பங்கேற்றனர். குறைக்கடத்தி பேக்கேஜிங் உள்ளிட்ட பல்வேறு தகுந்த கருப்பொருள்களில் குழு விவாதங்கள் நடைபெற்றன. "அடுத்த தலைமுறை வடிவமைப்புகள்" குறித்த விவாதங்களில் குறைக்கடத்தி துறையில் ஏற்பட்டுள்ள அதிநவீன முன்னேற்றங்கள் மற்றும் எதிர்கால சாத்தியக்கூறுகள் ஆராயப்பட்டன.
இந்தியாவின் எதிர்கால வடிவமைப்பு மற்றும் முதலீட்டு வாய்ப்புகள் குறித்த குழு விவாதத்தில் குறைக்கடத்தி துறையில் இந்தியாவின் நிலையை வலுப்படுத்த சிப் வடிவமைப்பு புத்தொழில் நிறுவனங்களை ஆதரிப்பதில் கவனம் செலுத்தப்பட்டது. இந்தியாவில் சிப் வடிவமைப்பு மற்றும் குறைக்கடத்தி தொடர்பான தொழில்களில் உள்ள சாத்தியக்கூறுகள் மற்றும் வாய்ப்புகள் குறித்து இதில் விவாதிக்கப்பட்டது.
அறிவியல் மற்றும் தொழில்நுட்பத்துறை
மருந்து கண்டுபிடிப்பு நடவடிக்கைகளுக்கு ஆதரவளிக்கும் தேசிய அளவிலான முதலாவது முன்முயற்சியாக, மருந்து கண்டுபிடிப்பு ஹேக்கத்தான்2020 போட்டிகளை மத்திய அரசு தொடங்கியுள்ளது
மருந்து கண்டுபிடிப்பு ஹேக்கத்தான் போட்டிகளை, மத்திய அறிவியல் தொழில்நுட்பத்துறை அமைச்சர் டாக்டர் ஹர்ஷ்வர்தன், மனிதவள மேம்பாட்டுத் துறை அமைச்சர் திரு.ரமேஷ் பொக்ரியால் நிஷாங்க் ஆகியோர் முன்னிலையில், மத்திய அரசு புதுதில்லியில் இன்று தொடங்கியது. மருந்து கண்டுபிடிப்புக்கான இந்த ஹேக்கத்தான், மத்திய மனிதவள மேம்பாட்டுத்துறையின் புதுமை கண்டுபிடிப்புப் பிரிவு மற்றும் அறிவியல் மற்றும் தொழிலக ஆராய்ச்சிக் கவுன்சிலின் கூட்டு முயற்சியாக, நவீன கணிப்பு மேம்பாட்டு மையம், மைகவ் மற்றும் தனியார் துறையினரின் ஒத்துழைப்புடன் மேற்கொள்ளப்படுகிறது.
மருந்து கண்டுபிடிப்பு நடவடிக்கைகளுக்கு ஒத்துழைக்கும் முயற்சியாக தேசிய அளவில் முதன்முறையாக மேற்கொள்ளப்படும் இந்த ஹேக்கத்தானில், கணினி அறிவியல், வேதியியல், மருந்தியல், மருத்துவ அறிவியல், அடிப்படை அறிவியல் மற்றும் உயிரிதொழில்நுட்பம் உள்ளிட்ட பல்வேறு துறைகளைச் சேர்ந்த வல்லுநர்கள், பேராசிரியர்கள், ஆராய்ச்சியாளர்கள் மற்றும் மாணவர்கள் பங்கேற்றுள்ளனர்.
மத்திய அறிவியல் தொழில்நுட்பத்துறை அமைச்சர் டாக்டர் ஹர்ஷ்வர்தன் பேசுகையில், பேசுகையில், “ நம் நாட்டில் கணிப்பு மருந்து கண்டுபிடிப்பு கலாச்சாரத்தை ஏற்படுத்த வேண்டியது அவசியம் என்றார். இந்த முன்முயற்சியில், ஹேக்கத்தான் வாயிலாக, சக்திவாய்ந்த மருந்து மூலக்கூறுகளை அடையாளம் காண்பதில், மத்திய மனிதவள மேம்பாட்டுத் துறையின் புதுமைக் கண்டுபிடிப்புப் பிரிவு மற்றும் அகில இந்திய தொழில்நுட்ப கல்விக்கழகம் ஆகிய அமைப்புகள் தீவிர கவனம் செலுத்தும் வேளையில், அடையாளம் காணப்பட்ட மூலக்கூறுகளை முன்னெடுத்துச் சென்று, பகுப்பாய்வு மற்றும் ஆய்வுக்கூட சோதனை அடிப்படையில், செயல்திறன், நச்சுத்தன்மை, உணர்திறன் மற்றும் தனித்தன்மைகள் குறித்து அறிவியல் மற்றும் தொழிலக ஆராய்ச்சிக் கவுன்சில் ஆய்வு மேற்கொள்ளும் எனவும் தெரிவித்தார்.“ புதிய மருந்து கண்டுபிடிப்பு என்பது, சிக்கலான, செலவுமிகுந்த, கடினமான மற்றும் நீண்ட கால அவகாசம் தேவைப்படும் நடவடிக்கை என்றும் அவர் குறிப்பிட்டார். “ கோவிட்-19ஐக் கட்டுப்படுத்த கண்டுபிடிக்கப்பட்டுள்ள சில மருந்துகளை, மிக விரைவில் பயன்பாட்டுக்குக் கொண்டுவருவதற்காக, அவற்றை மருத்துவமனைகளில் பரிசோதித்து வரும் வேளையில், பொருத்தமான, மறுபயன்பாடு செய்யத்தக்க வேறு சில மருந்துகளையும் நாம் கண்டுபிடிப்பதுடன், கோவிட்-19 பெருந்தொற்றைக் கட்டுப்படுத்துவதற்கான குறிப்பிட்ட மருந்தைக் கண்டுபிடிக்க வேண்டியதும் அவசியம்.“ என டாக்டர் ஹர்ஷ்வர்தன் வலியுறுத்தினார். “இயந்திரவழி கற்றல், செயற்கை நுண்ணறிவு மற்றும் பெரிய அளவிலான புள்ளிவிவரம் போன்ற கணிப்பு முறைகளைப் பயன்படுத்தக்கூடிய கணினிவழி மருந்து கண்டுபிடிப்பு, இந்தப் பணிகளை விரைவுபடுத்த உதவும்“ என்றும் அவர் குறிப்பிட்டார்.
மத்திய மனிதவள மேம்பாட்டுத்துறை அமைச்சர் திரு.ரமேஷ் பொக்ரியால் நிஷாங்க் பேசுகையில், “இதுபோன்ற ஹேக்கத்தான் போட்டிகளை நடத்துவதில், மனிதவள மேம்பாட்டுத்துறை மற்றும் அகில இந்திய தொழில்நுட்பக் கல்விக் கவுன்சில் போன்றவை மிகுந்த அனுபவம் பெற்றிருந்தாலும், மாபெரும் அறிவியல் சவாலை எதிர்கொள்ள, ஹேக்கத்தானைப் பயன்படுத்துவது இதுவே முதல்முறை என்றார். அனைத்திற்கும் மேலாக, இந்த முன்முயற்சியில், உலகெங்கிலும் உள்ள ஆராய்ச்சியாளர்கள்/ பேராசிரியர்கள் பங்கேற்க அனுமதிக்கப்படுவதுடன், நமது முயற்சிகளுக்கு உறுதுணையாக, சர்வதேச அளவில் கிடைக்கும் திறமைவாய்ந்தவர்கள் நம்முடன் இணைந்து, ஒத்துழைக்கச் செய்வதற்கான முயற்சிகளில் கவனம் செலுத்தப்படும்“ என்றும் அவர் தெரிவித்தார்.
பெட்ரோலியம் மற்றம் இயற்கை எரிவாயு அமைச்சகம்
உலகளாவிய எரிசக்தி துறையில் வரலாற்று தருணம்: ஜி 20 நிகழ்வில் உலகளாவிய உயிரி எரிபொருள் கூட்டணி  அறிவிப்பு
ஜி 20 உச்சிமாநாட்டின் போது பிரதமர் திரு. நரேந்திர மோடியால் உலகளாவிய உயிரி எரிபொருள் கூட்டணி  அறிவிக்கப்பட்டதன் மூலம் உலகளாவிய எரிசக்தித் துறை இன்று ஒரு வரலாற்று தருணத்தைக் கண்டுள்ளது.
ஜி.பி.ஏ என்பது உயிரி எரிபொருள்களை ஏற்றுக்கொள்வதற்கு வசதியாக அரசுகள், சர்வதேச நிறுவனங்கள் மற்றும் தொழில்துறையின் கூட்டணியை உருவாக்குவதற்கான இந்தியா தலைமையிலான முயற்சியாகும். உயிரி எரிபொருள்களின் மிகப்பெரிய நுகர்வோர் மற்றும் உற்பத்தியாளர்களை ஒன்றிணைத்து உயிரி எரிபொருள் மேம்பாடு மற்றும் நிலைநிறுத்தலை ஊக்குவிக்கும் இந்த முன்முயற்சி, உயிரி எரிபொருள்களை ஆற்றல் மாற்றத்திற்கான திறவுகோலாக நிலைநிறுத்துவதையும், வேலைவாய்ப்புகள் மற்றும் பொருளாதார வளர்ச்சிக்கு பங்களிப்பதையும் நோக்கமாகக் கொண்டுள்ளது.
ஜி.பி.ஏ.வின் அறிவிப்பு ஜி 20 தலைவராக இந்தியாவின் நேர்மறையான செயல் சார்ந்த தன்மையை வெளிப்படுத்துவதுடன், "உலகளாவிய தெற்கின் குரலை" பிரதிநிதித்துவப்படுத்துகிறது.
இந்த முயற்சி இந்தியாவுக்கு பல முனைகளில் பயனளிக்கும். ஜி 20 தலைமைத்துவத்தின் உறுதியான விளைவாக ஜிபிஏ, உலகளவில் இந்தியாவின் நிலையை வலுப்படுத்த உதவும். மேலும், இந்த கூட்டணி ஒத்துழைப்பில் கவனம் செலுத்தும் மற்றும் தொழில்நுட்பம் மற்றும் உபகரணங்களை ஏற்றுமதி செய்வதன் வடிவத்தில் இந்திய தொழில்களுக்கு கூடுதல் வாய்ப்புகளை வழங்கும். இது இந்தியாவின் தற்போதைய உயிரி எரிபொருள் திட்டங்களான பி.எம்-ஜீவன் யோஜனா, சதத் மற்றும் கோபர்தன் திட்டத்தை விரைவுபடுத்த உதவும், இதன் மூலம் விவசாயிகளின் வருமானத்தை அதிகரிக்கவும், வேலைவாய்ப்புகளை உருவாக்கவும், இந்திய சுற்றுச்சூழல் அமைப்பின் ஒட்டுமொத்த வளர்ச்சிக்கும் பங்களிக்கும்.
ஏற்கனவே GBA இல் இணைந்த நாடுகள் மற்றும் நிறுவனங்கள்
இதில் 19 நாடுகளும், 12 சர்வதேச அமைப்புகளும் சேர சம்மதம் தெரிவித்துள்ளன.
ஜிபிஏவை ஆதரிக்கும் ஜி 20 நாடுகள் : 1. அர்ஜென்டினா, 2. பிரேசில், 3. கனடா, 4. இந்தியா 5. இத்தாலி, 6. தென்னாப்பிரிக்கா, 7..அமெரிக்கா
ஜி 20 அழைப்பாளர் நாடுகள்  ஜிபிஏவை ஆதரிக்கின்றன: 1. பங்களாதேஷ், 2. சிங்கப்பூர், 3. மொரீஷியஸ், 4. ஐக்கிய அரபு அமீரகம்
ஜிபிஏவை ஆதரிக்கும் ஜி 20 அல்லாத  நாடுகள்: 1. ஐஸ்லாந்து, 2. கென்யா, 3. கயானா, 4. பராகுவே, 5. சீஷெல்ஸ், 6. இலங்கை 7. உகாண்டா 8. பின்லாந்துஆகியவை ஜிபிஏவின் உறுப்பினர்களாக இருக்க ஒப்புக் கொண்டுள்ளன
சர்வதேச அமைப்புகள் : உலக வங்கி, ஆசிய வளர்ச்சி வங்கி, உலக பொருளாதார மன்றம், உலக எல்பிஜி அமைப்பு, அனைவருக்கும் ஐ.நா எரிசக்தி, யுனிடோ, உயிரி எரிபொருள் தளம், சர்வதேச சிவில் விமான போக்குவரத்து அமைப்பு, சர்வதேச எரிசக்தி முகமை, சர்வதேச எரிசக்தி மன்றம், சர்வதேச புதுப்பிக்கத்தக்க எரிசக்தி நிறுவனம், உலக உயிர்வாயு சங்கம்.
ஜி.பி.ஏ உறுப்பினர்கள் உயிரி எரிபொருளின் முக்கிய உற்பத்தியாளர்கள் மற்றும் நுகர்வோராக உள்ளனர். அமெரிக்கா , பிரேசில்  மற்றும் இந்தியா  ஆகியவை உற்பத்தியில் சுமார் 85% பங்கையும், எத்தனால் நுகர்வில் சுமார் 81% பங்களிப்பையும் வழங்குகின்றன.
----
ANU/SM/PKV/KRS
(Visitor Counter : 80